
Parlamentul  României

Camera  Deputaţilor

Comisia pentru industrii si servicii

Bucureşti 9.10.2012                                                                                                                                                                                 23/213/2012
AVIZ
asupra proiectului de Lege pentru aprobarea Ordonanţei de urgenţă a Guvernului nr. 48/2012 privind preluarea de către Autoritatea pentru Valorificarea Activelor Statului a creanţelor administrate de Agenţia Naţională de Administrare Fiscală, prin organul fiscal competent, la Societatea Comercială FORTUS – S.A. Iaşi
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, a fost sesizată  pentru dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 48/2012 privind preluarea de către Autoritatea pentru Valorificarea Activelor Statului a creanţelor administrate de Agenţia Naţională de Administrare Fiscală, prin organul fiscal competent, la Societatea Comercială FORTUS – S.A. Iaşi, transmis  cu adresa nr. PLx 379/01.10.2012 şi înregistrat cu nr. 23/213/02.10.2012.
Senatul în calitate de primă Cameră Sesizată a adoptat acest proiect de Lege în şedinţa din 24 septembrie 2012.

Proiectul de ordonanţă de urgenţă are ca obiect preluarea de către Autoritatea pentru Valorificarea Activelor Statului a creanţelor administrate de Agenţia Naţională de Administrare Fiscală, prin organul fiscal competent, la Societatea Comercială FORTUS – S.A. Iaşi.

Prin această măsură se urmăreşte redresarea şi reintrarea Societăţii Comerciale FORTUS – S.A. Iaşi în circuitul industrial şi parcurgerea etapelor până la funcţionarea la parametri, ţinând cont de faptul că această societate face parte din categoria societăţilor de importanţă locală, fiind printre singurele companii care pot asigura un număr important de locuri de muncă, într-o zonă cu un grad de şomaj peste media la nivelul ţării şi în care s-au închis treptat unităţi industriale importante. Luarea măsurilor de transfer al creanţei, în regim de urgenţă, sprijină posibilităţile reale de reorganizare a activităţii economice şi de relansare a acesteia.
Consiliul Legislativ a avizat favorabil proiectul de lege, cu unele observaţii şi propuneri, aviz transmis cu adresa nr.712 din 5 septembrie 2012.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de lege menţionat mai sus în şedinţa din data de  09.10.2012.

În urma dezbaterilor, membrii comisiei au hotărât cu majoritate de voturi, avizarea favorabilă a proiectului de lege în forma prezentată de iniţiator.
În raport de obiectul şi conţinutul său propunerea legislativă face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.
 PREŞEDINTE,                                                                     SECRETAR,
   Iulian Iancu                                                                 Radu  Bogdan Tâmpău
            Consilier parlamentar.

